25/08/2021 | Administración LocalMunicipal
Cerceda
Secretaría
Convocatoria de axudas municipais á escolarización curso escolar 2021/2022.

ANUNCIO Convocatoria de axudas municipais á escolarización curso escolar 2021/2022. En Xunta de Goberno Local, celebrada o 19/08/2021, adoptouse entre outros, o acordo de aprobación das bases reguladoras da convocatoria de axudas municipais á escolarización curso escolar 2021/2022, que se publican como anexo para xeral coñecemento, e os efectos de inicio de cómputo de prazo de solicitude. Cerceda, 20 de agosto de 2021. O Alcalde-Presidente, Juan Manuel Rodríguez García. ANEXO BASES REGULADORAS DA CONVOCATORIA DE AXUDAS MUNICIPAIS Á ESCOLARIZACION CURSO ESCOLAR 2021/2022 1. OBXECTO. O obxecto das presentes bases é regular as normas polas que se rexerá a convocatoria pública que efectúa o Concello de Cerceda para a concesión de axudas económicas dirixidas ás familias para os gastos de material escolar, libros de texto e/ou vestiario básico destinado á escolarización das nenas e dos nenos necesarios para a súa formación académica para o curso 2021/2022. A axuda vai dirixida ás persoas menores de idade residentes no concello de Cerceda e que estean matriculadas nun centro de ensino e que cursen: Educación infantil, Primaria, Secundaria, Bacharelato, Formación Profesional de Grao Medio e Superior. Esta convocatoria réxese pola Ordenanza Xeral de Subvencións do Concello de Cerceda (BOP núm.120, de 26 de xuño) 2. GASTOS SUBVENCIONABLES 1. Subvencionaranse os gastos derivados da compra de: a) Libros de texto b) Material escolar c) Vestiario básico d) Material de protección sanitaria fronte ao COVID19 (solicitado polo centro escolar): máscaras de protección, xeles hidroalcohólicos, fundas para máscaras, bolsas herméticas,. 2. Non é obxecto de financiación desta convocatoria o equipamento deportivo para as actividades extraescolares así como, os gastos orixinados pola adquisición de dispositivos e material informático (ordenadores, impresoras, tablets, pen-drive,.). 3. CONTÍA DAS AXUDAS O importe das axudas está establecido según a renda per cápita mensual da unidade familiar e o curso escolar no que o alumnado estea matriculado. Ademais, tivéronse en conta as axudas convocadas pola Xunta de Galicia ao abeiro da Orde do 6 de maio de 2021, as que puideron optar con excepción do alumnado de educación infantil. A contía das axudas é a seguinte: No caso de que o importe das axudas concedidas sexa superior ao crédito dispoñible, ratearase este entre todas as solicitudes de xeito que as axudas concedidas sufrirán unha diminución da cantidade concedida. No caso contrario, se unha vez concedidas as axudas continúa existindo crédito dispoñible propoñeranse para a súa concesión ao alumnado solicitante que inicialmente non foran considerados como beneficiarios por superar os ingresos esixidos, sempre de menor a maior segundo os ingresos. No caso de conceder unha axuda entre dous ou máis irmáns solicitantes concederase a de menor importe.4. PERSOAS BENEFICIARIAS Poderán solicitar as presentes axudas as persoas físicas, pai, nai, titor/a, familia acolledora ou calquera outro que ostente a tutela de un/unha ou varios menores escolarizados en centros de ensino público ou concertado nos que se impartan estudos de Educación Infantil, Primaria, Secundaria, Bacharelato e Formación Profesional de Grao Medio e Superior, e que reúnan os requisitos establecidos no punto 5 destas bases. Así mesmo, tamén poderán solicitar as axudas os/as estudantes maiores de idade.1. Consideración de unidade familiar Para os efectos previstos nestas bases, considérase que forman parte da unidade familiar: · Pai e nai non separados legalmente e, se é o caso, o/a titor/a ou persoa encargada da garda e protección do menor, e os fillos/as que figuren empadroados/as e residan no domicilio familiar, solteiros e menores de 26 anos ou de maior idade cando teñan algunha discapacidade. · Cando non exista vínculo matrimonial a unidade familiar entenderase constituída polo pai, a nai e todos os descendentes que convivan con eles e que reúnan os requisitos do punto anterior. · No caso de separación ou divorcio, non se considerará membro computable aquel deles que non conviva coa persoa beneficiaria da axuda. Non obstante, se fose o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine ou convenio regulador onde conste a custodia do menor. No seu caso, terase en conta tamén o importe percibido en concepto de pensión de alimentos do pai/nai que non conviva co alumno/a. Neste suposto, a persoa destinataria da axuda será o pai ou nai que teña atribuída a custodia do/a menor, de acordo co establecido no convenio regulador ou sentenza xudicial. · No caso de ter separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do computo da renda familiar. · As separacións de feito acreditaranse mediante certificado de convivencia ou auto de medidas provisionais. · A condición de familia monoparental entenderase pola formada por unha única persoa proxenitora que non conviva con outra persoa coa que manteña unha relación análoga á conxugal e sempre que a outra proxenitora non contribúa economicamente ao sustento do/a menor. En ningún caso poderán ser destinatarios das axudas os proxenitores privados da patria potestade do seus fillos, ou se a tutela ou a garda fora asumida por unha institución pública.5. REQUISITOS.1. Poderán ser beneficiarios/as desta axuda as persoas que cumpran cos seguintes requisitos: a) Estar empadroado/a e residir de xeito efectivo no concello de Cerceda e convivir cos menores para os que se solicita a axuda. b) Estar ao día no pagamento das obrigas tributarias co Concello de Cerceda. C) Que a/o alumna/o para quen se solicita a axuda estea matriculado en educación infantil, primaria ou secundaria nalgún dos centros públicos de Cerceda (poderá eximirse este requisito cando se considere que está xustificada a escolarización nun centro fóra do termo municipal, por parte do persoal técnico de servizos sociais), no caso de bacharelato ou formación profesional básico ou de grado medio deberán estar matriculados en centros públicos ou concertados. d) Non ter pendente de xustificar ningunha subvención que lle concedese o Concello de Cerceda no exercicio anterior, ou ter desistido de forma motivada e por escrito. e) Pertencer a unha unidade familiar cunha renda per cápita mensual igual ou inferior a 1,2 veces o IPREM f) Cumprir cos requisitos establecidos no artigo 13 da Lei 38/2003 do 17 de novembro, Xeral de Subvencións. Terase que acreditar con anterioridade a ditarse a proposta de resolución que se atopa ó corrente no cumprimento das súas obrigas tributarias e da Seguridade Social.2. As unidades familiares que teñan aberto expediente no Departamento de Servizos Sociais do Concello de Cerceda e que non reúnan os requisitos para solicitar as axudas, existe a posibilidade da súa concesión segundo a valoración técnica das traballadoras sociais municipais de referencia de cada familia. Nestes casos, a concesión das axudas farase a cargo da partida orzamentaria municipal destinada as “ axudas de emerxencia social” previo informe técnico que acredite a existencia dunha situación de risco e/ou desprotección.6.- CÁLCULO DA RENDA PER CÁPITA FAMILIAR MENSUAL 1. Enténdese por renda per cápita familiar mensual, a renda familiar dividida entre o número de membros da unidade familiar computables e entre seis meses. No caso de que algún membro da familia computable teña recoñecida unha discapacidade igual ou superior ao 33% computará por dous. No caso das familias consideradas monoparentais (segundo o establecido no punto 4.1) o/a proxenitor/a computará por dous.2. Para o cálculo da renda per cápita familiar terase en conta os datos económicos dos meses desde febreiro ata xullo do ano 2021 (ambos incluídos) e o importe do IPREM mensual (indicador público de renda de efectos múltiples) do ano 2021 que é de 564,90 euros mensuais.3. A renda familiar obterase da suma das rendas de cada un dos membros computables da familia (de acordo co establecido no punto 4.1) que obteñan ingresos de calquera natureza.7. SOLICITUDES E DOCUMENTACIÓN 1. As persoas solicitantes da axuda terán que presentar xunto coa solicitude a documentación orixinal que se relaciona a continuación de tódolos membros da unidade familiar que sexan maiores de idade (segundo o establecido no punto 3 das presentes bases). 2. Se algunha documentación que se solicita nesta convocatoria xa foi presentada na convocatoria de axudas para o curso 2020/2021 e segue en vigor no momento de presentar a solicitude, non teñen obriga de volver a presentala. Neste caso, terá que indicalo na solicitude.3. Documentación: a) Solicitude da axuda completamente cuberto, no que se especificará o nome do/a menor, o centro escolar e o nivel escolar que cursará no 2021-2022. (Anexo I) b) Xustificante da matrícula escolar para o curso 2021-2022 no caso de cursar nun centro fóra do termo municipal c) Anexos II, III e IV debidamente cumprimentados. d) DNI/NIE/pasaporte en vigor da persoa solicitante da axuda e) Libro de familia ou documento análogo que os substitúa, de ser o caso. f) Certificado de discapacidade, de ser o caso. g) No caso de separación ou divorcio, sentenza ou convenio regulador. En situación de non pagamento da pensión, copia da solicitude de execución de sentenza presentada perante o xulgado ou xustificante do inicio das actuacións. h) No caso de unións de feito con fillos/as recoñecidos, sentenza de garda, custodia e alimentos, así como xustificantes das achegas económicas establecidas na mencionada sentenza. En situación de non pagamento copia da solicitude de execución de sentenza presentada perante o xulgado ou xustificante do inicio das actuacións. Na situación de impago nos casos recollidos nos apartados f) e g), se non se presenta a documentación especificada, considerarase que se está recibindo a contía por pensión compensatoria ou de alimentos establecido inicialmente, computando esas cantidades como ingresos efectivos i) No caso en que os menores estean en situación de acollemento familiar por resolución administrativa ou auto xudicial, deberase acreditar mediante copia do certificado do organismo competente e, se é o caso, a contía de remuneración. j) Informe de vida laboral completo e actualizado da Tesourería da Seguridade Social. No caso de telo solicitado presentarase a copia do xustificante da mencionada solicitude e o informe achegarase en canto sexa emitido e recibido. k) Certificado do IBAN bancario onde se vai a realizar o ingreso da axuda a nome da persoa solicitante. l) Tarxeta de demandante de emprego m) O empadroamento e convivencia comprobarase de oficio dende o departamento de Servizos Sociais.4. Documentación para a xustificación dos ingresos da unidade familiar: a) Persoas traballadoras en activo: - Por conta allea: fotocopia das nóminas dos meses de febreiro a xullo incluída a nómina da paga extra, de ser o caso. - Por conta propia: fotocopia do pagamento a conta do IRPF dos dous últimos trimestres. - Traballadores da agraria: xustificación dos ingresos relativos á mesma, dos meses de febreiro a xullo - En situación de ERTE: xustificación dos ingresos dos meses de febreiro a xullo b) Persoas que perciben una pensión/ prestación: - Pensións/prestacións procedentes do INSS, ISM, da Xunta de Galicia, clases pasivas ou calquera outra, incluídas as percibidas do estranxeiro: xustificante da pensión dos meses de febreiro a xullo - Persoas demandantes de emprego con prestación/subsidio: certificado da prestación dos meses de febreiro a xullo, con indicación da contía mensual que corresponda e período recoñecido. - Perceptores de RISGA: a documentación figura no Departamento de Servizos Sociais polo que non terán que achegar xustificación da contía mensual. - No caso de acollemento familiar remunerado: xustificación da contía mensual da prestación.8. PRAZO DE SOLICITUDE As persoas solicitantes deberán presentar a súa instancia coa documentación requirida en cada caso, no Rexistro Xeral do Concello de Cerceda ou tramitala por calquera das formas previstas no Art.16 da Lei 39/2015, de Procedemento Administrativo Común das Administracións Públicas, no prazo de 20 días naturais a contar a partir do día seguinte á publicación da convocatoria no Boletín Oficial da Provincia da Coruña.9. TRAMITACIÓN E RESOLUCIÓN DAS SOLICITUDES A instrución do procedemento de concesión das axudas corresponde ao persoal do Departamento de Servizos Sociais que, realizará de oficio, cantas actuacións estime necesarias para a determinación, coñecemento e comprobación dos datos en virtude dos que deberá formularse a proposta de resolución. Aos efectos previstos no artigo 24 da Lei Xeral de Subvencións o órgano instrutor emitirá un informe proposta coa listaxe provisional no que se faga constar que da información que obra no seu poder despréndese que as persoas beneficiarias cumpran cos requisitos para poder acceder ás axudas. Se non se achega toda a documentación requirida para solicitar as axudas, as persoas interesadas disporán dun prazo de 10 días naturais para presentar as reclamacións oportunas e/ou emendar documentación. Á vista das alegacións presentadas, o órgano instrutor formulará a proposta de resolución definitiva. De non presentarse alegacións ou no caso de que este trámite non fose necesario de acordo co establecido no parágrafo anterior, a proposta de resolución provisional terá automaticamente o carácter de proposta de resolución definitiva. A resolución definitiva deberá conter a relación das persoas beneficiarias e o importe da axuda concedido e a desestimación do resto das solicitudes indicando o motivo da mesma. Tanto a resolución provisional como a resolución definitiva serán publicadas no taboleiro de anuncios do Concello de Cerceda e na páxina web municipal ( www.cerceda.org ). Estas publicacións substituirán á notificación nos termos que se establecen nos artigo 59 e 60 da Lei 39/2015, de 1 de outubro, do Procedemento Administrativo Común das Administracións públicas. O órgano competente para a concesión das axudas será a Xunta de Goberno Local previo informe da Intervención Municipal. A modificación de calquera das circunstancias que se tiveran en conta para a concesión das axudas poderá dar lugar á modificación da resolución.10. XUSTIFICACIÓN A xustificación da axuda farase coa presentación no Rexistro Xeral do Concello de Cerceda da seguinte documentación: - Solicitude de xustificación (Anexo V) - As facturas que acrediten os gastos realizados para o curso académico 2021/2022, polo que, deben estar datadas a partir de xuño de 2021. As facturas deberán de conter os seguintes requisitos: · Nome, razón social e NIF/CIF de quen emite a factura · Desagregación do IVE ou imposto correspondente · Nome e NIF do beneficiario da axuda ou solicitante. · Relación detalla, especificando todo o adquirido co prezo unitario de cada concepto · Número de factura, data e lugar de emisión e denominación de “factura” (non serán válidos os tíckets de compra). · Deberase acreditar o pago da factura, achegando os tíckets que acretiden ou o pago en efectivo ou ben con tarxeta bancaria.1. Prazo de xustificación O prazo para presentar a documentación xustificativa do gasto realizado será do 15 ao 29 de outubro de 2021. De non presentar a documentación dentro do prazo establecido nestas bases entenderase que desiste da súa solicitude e perderá o dereito a percibir a axuda recoñecida.11. PAGAMENTO DA AXUDA A vista da documentación presentada o órgano instrutor emitirá un informe no que se poñerá de manifesto que da documentación que obra no seu poder despréndese que se produciu o cumprimento da finalidade para a que foi concedida a axuda. A aprobación da xustificación presentada polas persoas beneficiarias e a ordenación do pago das axudas corresponde ao Alcalde Presidente do Concello de Cerceda logo do informe de Intervención. O aboamento das axudas farase efectivo por medio de ingreso na conta bancaria da entidade financeira sinalada pola persoa solicitante na documentación achegada. No supostos nos que non se acredite un gasto igual ou superior ao importe concedido, a axuda reducirase ao importe do gasto xustificado de forma axeitada.1. Reintegro da axuda As persoas beneficiarias procederán ao reintegro, total ou parcial, da axuda recibida xunto cos intereses de demora, nos casos indicados no artigo 33 da Lei 9/2007 do 13 de xuño de Subvencións de Galicia e, especialmente no caso de que se detectase que o importe recibido non fose empregado coa finalidade para a que foi concedida a axuda.12. DISPOÑIBILIDADE ORZAMENTARIA. Para as subvencións incluídas na presente convocatoria, reservarase crédito na aplicación orzamentaria 326.480.00: “Servizos complementarios de educación. Axudas a familias e institucións sen fins de lucro” dos vixentes orzamentos do Concello de Cerceda, por importe total de 21.000,00 euros.13. REXIME DE RECURSOS As presentes bases e cantos actos administrativos se deriven das mesmas poderán ser impugnados polas persoas interesadas nos casos e formas previstas na Lei 93/15, de 1 de outubro, de Procedemento Administrativo Común das Administracións Pública. A resolución do procedemento porá fin á vía administrativa e contra ela poderá interpoñer o recurso potestativo de reposición ante o órgano que a ditou dentro do prazo dun mes contado a partir do seguinte día ao da súa notificación, de conformidade co disposto no artigo 46 da Lei 29/1988, do 13 xullo, reguladora da Xurisdición Contencioso Administrativa DISPOSICIÓN ADICIONAL. No non previsto nestas bases será de aplicación a Ordenanza Xeral de Subvención do Concello de Cerceda, (BOP núm.120, do 26 de xuño de 2014), así como na lexislación estatal e autonómica en materia de subvencións. Cerceda, 20 de agosto de 2021. O Alcalde-Presidente, Juan Manuel Rodríguez García.